Ду Фу
Залез

Превод от английски: Анатолий Буковски, Лина Бакалова, 2005

chitanka.info

Прибират се бавно стадата надолу по склона

и всеки стопанин залоства си портата плетена.

Немирният вятър със лунния блясък се гони…

Но тази хълмиста и речна земя не е моята!

От тъмния камък в скалата избликнал е извор,

на капки просмуква се есен във късни треви.

Под лампата свел съм белеещо чело с въпроса:

„Какво е потребно на цветето, за да цъфти?“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.